บ่อผ้าดิบเคลือบน้ำยาง อาชีพใหม่สู้ยางราคาตก
คนสวนยางพื้นที่สูง ผุดไอเดียต่อยอดผลงานวิจัยบ่อน้ำเคลือบน้ำยางสด มาแก้ปัญหาน้ำยางล้นตลาดราคาตก เป็นทางเลือกสร้างอาชีพเสริมเพิ่มรายได้ แถมยังได้แก้ปัญหาขาดแคลนน้ำทำเกษตร,น.ส.นฤมล ปาณะที เกษตรกรชาวสวนยางบนพื้นที่สูง อ.แม่สรวย จ.เชียงราย เผยว่า จากการทำสวนยางพารา 25 ไร่ ประสบปัญหาราคายางตกต่ำ จึงพยายามหาอาชีพเสริมอื่น ปลูกผักสวนครัว มาชดเชยรายได้มาเลี้ยงครอบครัว แต่เนื่องจากพื้นที่ทำกินอยู่ในพื้นที่สูง มีปัญหาขาดแคลนน้ำไม่สามารถจะปลูกผักได้ จึงนำผลงานวิจัยเรื่องการสร้างบ่อน้ำเคลือบยางพาราของสำนักงานกองทุนสนับสนุนการวิจัย (สกว.) มาทำบ่อเก็บน้ำไว้รดน้ำผัก เพราะเรามีน้ำยางสดที่จะนำมาทำบ่อน้ำได้ และวัตถุดิบที่นำมาใช้สามารถหาได้ในพื้นที่,แต่ปรากฏว่าหลังจากทำเสร็จแล้ว ใช้งานไปได้ 1 ปี เพื่อนบ้านสนใจเป็นจำนวนมาก อยากจะให้เราไปทำให้เขาบ้าง เพราะมีปัญหาเรื่องน้ำเหมือนกัน เราเลยได้อาชีพทำบ่อน้ำเคลือบยางพารามาเป็นอาชีพเสริมโดยไม่ตั้งใจ ตอนนี้ทำมาได้ 3 ปี มีรายได้ปีละ 3 แสน มากกว่ากรีดยางหลายเท่าตัว เพราะยาง 25 ไร่ ขายน้ำยางสดได้ปีละไม่ถึงแสน,น.ส.นฤมล เผยว่า บ่อน้ำเคลือบยางพารา ที่ทำไว้เป็นขนาดมาตรฐานยาว 4 ม. กว้าง 2 ม. ลึก 1 ม. ใช้กักเก็บน้ำได้ 8,000 ลิตร มีวัตถุดิบหลัก เป็นผ้าดิบตัดเย็บให้ได้ตามขนาดที่ต้องการ จากนั้นนำน้ำยางสดมาผสมกับผงยางคอมปาวด์ และเคมีอีกจำนวนหนึ่งตามสูตรของงานวิจัย มาทาเคลือบลงไปบนผ้าดิบ 3 ชั้น ก่อนจะนำไปอบให้แห้ง สามารถใช้งานเก็บกักน้ำได้เลย ทั้งในแบบวางบนพื้นดินทำคอกไม้เป็นขอบบ่อ หรือจะขุดหลุมนำผ้าเคลือบน้ำยางไปปูพื้นบ่อก็ได้,บ่อน้ำ 1 บ่อ จะใช้น้ำยางสดปริมาณ 50 กก. มีอายุใช้งาน 10 ปี หากมีรอยรั่วสามารถซ่อมแซมได้อย่างง่าย ด้วยการตัดผ้าดิบมาปะแล้วทาน้ำยางสดตามสูตรเคลือบลงไปเท่านั้นเอง บ่อขนาด 8,000 ลิตร จำหน่ายในราคาบ่อละ 4,500 บาท ไม่รวมค่ากั้นคอก ขุดหลุม ค่าแรงและค่าขนส่ง สามารถทำได้หลายขนาดทุกพื้นที่แล้วแต่สั่ง เกษตรกรสนใจติดต่อสอบถามได้ที่ 08-5033-4678 ทาง น.ส.นฤมล พร้อมเปิดอบรมให้ความรู้แก่เกษตรกรทั่วไป.
คนสวนยางพื้นที่สูง ผุดไอเดียต่อยอดผลงานวิจัยบ่อน้ำเคลือบน้ำยางสด มาแก้ปัญหาน้ำยางล้นตลาดราคาตก เป็นทางเลือกสร้างอาชีพเสริม 
ยางพารา,บ่อน้ำ,บ่อน้ำเคลือบยางพารา,เชียงราย,น้ำยาง,เกษตร